《丁卯初夏薄游梨里南去二里许日鸭阑泾东西两小村有天随桥架其上即鲁望斗鸭阑也感而有作》
清代·陆懋修

汾湖水接禊湖滨，复此烟波作隐沦。席帽仍为孤往客，莺花莫隐不归人。

管宁久坐常穿榻，郭泰微行自垫巾。便拟天随桥畔住，药阑长傍鸭阑新。

作者简介：陆懋修，字九芝，元和人。贡生。有《岭上白云集》。